Diari Oficial de la Generalitat Valenciana


Sumari del DOGV 10619, del 19-02-2025 (2025/2606)

RESOLUCIÓ de 13 de febrer de 2025, de la Direcció General de Personal Docent, per la qual es nomenen els òrgans de selecció que han de jutjar el procediment selectiu d'accés a cos docent de subgrup superior per al cos de professores i professors d'Ensenyança Secundària, convocat per l'Orde 29/2024, de 25 de novembre, de la Conselleria d'Educació, Cultura, Universitats i Ocupació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10196

Data del DOGV
:   19-02-2025

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2025/2606

CVE
:   HWGO-D-5954-6755

Data del document
:   13-02-2025

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

De conformitat amb el que s'establix en l'Orde 29/2024, de 25 de novembre, de la Conselleria d'Educació, Cultura, Universitats i Ocupació (DOGV número 9995, de 28 de novembre de 2024), i una vegada realitzat el sorteig previst en la base 5 de la convocatòria del procediment selectiu per a l'accés al cos docent de subgrup superior per al cos de professors i professores d'Ensenyança Secundària, convocat per la mencionada orde 29/2024, esta Direcció General de Personal Docent

RESOL

*Primer*

Nomenar els tribunals que figuren en la relació que s'inserix com a annex I a esta resolució, davant els quals han d'actuar les persones aspirants admeses per a participar en estos procediments selectius.

*Segon*

Els membres dels òrgans de selecció hauran d'abstindre's d'intervindre quan concórreguen en ells les circumstàncies previstes en l'article 23 de la Llei 40/2015, d'1 d'octubre, de règim jurídic del sector públic, o si hagueren fet tasques de preparació d'aspirants a proves selectives per als mateixos cossos docents i la mateixa especialitat en els cinc anys anteriors a la publicació d'esta convocatòria.

El president o presidenta de l'òrgan de selecció sol·licitarà dels qui l'integren declaració expressa de no trobar-se en les circumstàncies mencionades, i notificaran a la Direcció General de Personal Docent les abstencions al fet que pertoque entre els seus membres.

El termini per a manifestar l'abstenció serà de cinc dies hàbils comptats a partir de l'endemà de la publicació d'esta Resolució en el *Diari Oficial de la Generalitat Valenciana*. Així mateix, els qui participen en el procés podran recusar a les persones que integren els òrgans de selecció quan concórrega en elles alguna de les circumstàncies previstes en el paràgraf anterior.

*Tercer*

Els òrgans de selecció que actuen en este procediment selectiu tindran dret a la indemnització per raó del servici prestat prevista en el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris, modificat pel Decret 7/2023, de 27 de gener.

Aquells docents el lloc de treball dels quals estiga situat fora del terme municipal del lloc o seu d'actuació del tribunal quedaran acollits a l'excepció prevista en l'article 4.4, de la secció primera, capítol II del Decret 24/1997, d'11 de febrer.

Contra la present resolució, que posa fi a la via administrativa, d'acord amb el preceptuat en l'article 123 de la Llei 39/2015, d'1 d'octubre, del procediment administratiu comú de les administracions públiques, podrà interposar-se potestativament recurs de reposició davant la Direcció General de Personal Docent, en el termini d'un mes comptat des de l'endemà de la seua publicació, o interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació.

  

València, 13 de febrer de 2025

Francisco Pablo Ortega Gil

Director general

Esta disposició conté annexos. Consulteu-ne la versió en PDF.